

**ประกาศองค์การบริหารส่วนตำบลลุโบะบายะ**

**เรื่อง การเปิดโอกาสให้เกิดการมีส่วนร่วม**

…………………….…………………..……………

 ด้วยพระราชกฤษฏีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ มาตรา ๘ วรรค ๑ (๓) (๔) ได้กำหนดให้การบริหารราชการเพื่อประโยชน์สุขของประชาชน ส่วนราชการจะต้องดำเนินการโดยถือว่าประชาชนเป็นศูนย์กลางที่จะได้รับการบริการจากภาครัฐ และจะต้องมีแนวทางในการรับฟังความคิดเห็นของประชาชน และรัฐบาลได้ให้ความสำคัญกับนโยบายในการป้องกันปราบปรามการทุจริตและประพฤติมิชอบในภาครัฐ (Integrity and Transparency Assessment – ITA) ประจำปีงบประมาณ พ.ศ. ๒๕๖๒ ซึ่งเป็นการประเมินเพื่อวัดระดับคุณธรรมและความโปร่งใสในการดำเนินงานของหน่วยงานที่มีกรอบการประเมิน ในเกณฑ์การประเมินที่ ๙ การเปิดเผยข้อมูล ตัวชี้วัดย่อยที่ ๙.๕ การส่งเสริมความโปร่งใสโดยมีประเด็นการตรวจ เกี่ยวกับการเปิดโอกาสให้เกิดการมีส่วนร่วม ซึ่งได้ระบุไว้ ดังนี้ ๑) มีช่องทางรับฟังความเห็น ๒) มีการเปิดโอกาส ให้เกิดการมีส่วนร่วม

 ดังนั้น เพื่อให้การปฏิบัติราชการขององค์การบริหารส่วนตำบลลุโบะบายะ เป็นไปด้วยความเรียบร้อยและเพื่อประโยชน์ของทางราชการ ประกอบประกาศเจตจำนงสุจริตในการบริหารงานของนายกองค์การบริหารส่วนตำบลลุโบะบายะ ที่จะปฏิบัติราชการโดยให้ความสำคัญและเปิดโอกาสให้ผู้มีส่วนได้ส่วนเสียเข้ามามีส่วนร่วมและตรวจสอบการปฏิบัติงาน เปิดเผยข้อมูลข่าวสารในการดำเนินกิจกรรมทุกรูปแบบ และสามารถเข้าถึงข้อมูลเกี่ยวกับการจัดซื้อจัดจ้างในทุกขั้นตอนตามที่กฎหมายกำหนดไว้ จึงกำหนดมาตรการ กลไก ในการให้ประชาชนหรือผู้มีส่วนได้ส่วนเสียเข้ามามีส่วนร่วมในการดำเนินงานขององค์การบริหารส่วนตำบลลุโบะบายะ โดยมีรายละเอียด ดังนี้

 ๑. ความหมายของการมีส่วนร่วม

 การมีส่วนร่วมหมายถึง กระบวนการที่ประชาชนหรือผู้มีส่วนได้ส่วนเสียที่เกี่ยวข้อง มีโอกาสเข้าร่วมในกระบวนการหรือขั้นตอนต่าง ๆ ของการบริหาร ตั้งแต่การรับรู้ข้อมูล การปฏิบัติงาน การร่วมแสดงทัศนะความคิด การร่วมเสนอปัญหาและความต้องการของชุมชนและท้องถิ่น การร่วมคิดแนวทางการแก้ไขปัญหา การร่วมในกระบวนการตัดสินใจ การร่วมในการดำเนินการ และมีส่วนร่วมในการติดตามประเมินผล รวมทั้งการร่วมรับประโยชน์จากการพัฒนา

 ๒. ระดับการมีส่วนร่วม

 ประชาชนหรือผู้มีส่วนได้ส่วนเสียสามารถเข้ามามีส่วนร่วมในการดำเนินงานขององค์การบริหารส่วนตำบลลุโบะบายะ ใน ๕ ระดับการมีส่วนร่วม ดังนี้

 ระดับที่ ๑ การมีส่วนร่วมในระดับให้ข้อมูลข่าวสาร เป็นการให้ข้อมูลข่าวสารแก่ประชาชนเกี่ยวกับกิจกรรมต่าง ๆ ของหน่วยงาน เป็นระดับการมีส่วนร่วมที่ประชาชนเข้ามามีส่วนร่วมน้อยที่สุด แต่ถือว่าเป็นขั้นพื้นฐานของการมีส่วนร่วม โดยหน่วยงานมีหน้าที่นำเสนอข้อมูลที่เป็นจริง ถูกต้อง ทันสมัยและเข้าถึงได้ ซึ่งเป็นสิทธิขั้นพื้นฐานของประชาชนในการได้รับข้อมูลข่าวสารเกี่ยวกับภารกิจของหน่วยงาน โดยรูปแบบการมีส่วนร่วมในระดับนี้อยู่ในลักษณะการให้ข้อมูลทางเดียวจากรัฐสู่ประชาชน

 ระดับที่ ๒ การมีส่วนร่วมในระดับการปรึกษาหารือ เป็นการมีส่วนร่วมของประชาชน ในการให้ข้อมูล ข้อเท็จจริง และแสดงความคิดเห็น รวมทั้งข้อเสนอแนะเกี่ยวกับการดำเนินการ/การปฏิบัติงานของหน่วยงานของรัฐอย่างอิสระและเป็นระบบ โดยหน่วยงานจัดให้มีกระบวนการการรับฟังความคิดเห็นของประชาชน

-๒-

ทั้งเป็นทางการและไม่เป็นทางการ และนำข้อเสนอแนะ ความคิดเห็นและประเด็นที่ประชาชนเป็นห่วง ไปเป็นแนวทางในการปรับปรุงนโยบาย หรือพัฒนาวิธีการปฏิบัติงานในหน่วยงานและประกอบการตัดสินใจ

 ระดับที่ ๓ การมีส่วนร่วมในระดับให้เข้ามามีบทบาท เป็นลักษณะที่ประชาชนเข้าใจ มีส่วนร่วมหรือเกี่ยวข้องในกระบวนการการวางแผนและตัดสินใจ ซึ่งมีการแลกเปลี่ยนความคิดเห็นและข้อมูล ระหว่างรัฐกับประชาชนอย่างจริงจัง และมีจุดมุ่งหมายชัดเจน โดยประชาชนเข้ามามีส่วนร่วมในการกำหนด นโยบายการวางแผนงานโครงการและวิธีการปฏิบัติ ซึ่งหน่วยงานมีหน้าที่จัดระบบอำนวยความสะดวก และยอมรับการเสนอแนะ และมีการตัดสินใจร่วมกับภาคประชาชน การมีส่วนร่วมระดับนี้อาจจะดำเนินการ ในรูปแบบกรรมการที่มีตัวแทนภาคประชาชนเข้าร่วม

 ระดับที่ ๔ การมีส่วนร่วมในการสร้างความร่วมมือ เป็นการให้ความสำคัญกับบทบาทของประชาชนในระดับสูง โดยมีเป้าหมายสำคัญอยู่ที่การมีส่วนร่วมกับประชาชนในทุกขั้นตอนของการตัดสินใจตั้งแต่การระบุปัญหา พัฒนาทางเลือก และแนวทางแก้ไข รวมทั้งการเป็นภาคีในการดำเนินกิจกรรมของหน่วยงาน การมีส่วนร่วมในระดับนี้ คือ การที่หน่วยงานสัญญากับประชาชนและกลุ่มผู้มีส่วนได้ส่วนเสียในการดำเนินงานร่วมกัน และนำแนวคิดใหม่ ๆ หรือข้อเสนอแนะของประชาชนมาเป็นส่วนหนึ่งของกระบวนการตัดสินใจให้มากที่สุดเท่าที่จะทำได้

 ระดับที่ ๕ การมีส่วนร่วมในระดับเสริมอำนาจประชาชน เป็นระดับการมีส่วนร่วมที่ประชาชนมีบทบาทในระดับสูงสุด โดยการเปิดโอกาสให้ประชาชนมีบทบาทในการเป็นผู้ตัดสินใจ ซึ่งผลการตัดสินใจมีผลผูกพันให้หน่วยงานจะต้องดำเนินการตามการตัดสินใจของประชาชน การมีส่วนร่วมของประชาชนในระดับสูงสุดนี้ เน้นให้ประชาชนมีบทบาทในการบริหารจัดการโดยเป็นผู้ดำเนินภารกิจ และหน่วยงานมีหน้าที่ในการส่งเสริมสนับสนุนเท่านั้น ประโยชน์ของการตัดสินใจในขั้นนี้ คือ การสร้างการเรียนรู้ ความเข้าใจและความรู้สึกเป็นเจ้าของร่วมกัน

 ๓. มาตรการ/กลไก/แนวทางในการเสริมสร้างการเข้ามามีส่วนร่วม

 ๓.๑ ให้หน่วยงานที่มีภารกิจในการให้บริการ การอนุมัติ การอนุญาต หรือดำเนินกิจกรรมร่วมกับประชาชนและหน่วยงานองค์กรภาคีต่าง ๆ จัดให้มีช่องทางและกิจกรรมให้ประชาชนและผู้มีส่วนได้ส่วนเสียเข้ามามีส่วนร่วมในการดำเนินงานตามภารกิจให้ชัดเจน

 ๓.๒ ให้จัดทำและเผยแพร่วิธีการ หรือขั้นตอนการมีส่วนร่วมของประชาชนหรือผู้มีส่วนได้ส่วนเสียทั้งในหน่วยงานและสื่อสาธารณะของหน่วยงานอย่างเปิดเผย

 ๓.๓ กำหนดให้มีระบบดำเนินงานสร้างการมีส่วนร่วม หรือรับฟังความคิดเห็นของประชาชน หรือผู้มีส่วนได้ส่วนเสียในภารกิจ ประกอบด้วย ๓ ขั้นตอน คือ ก่อนวางแผนดำเนินงาน ระหว่างดำเนินงาน และหลังดำเนินงาน

 ๓.๔ ส่งเสริม สนับสนุน การมีส่วนร่วมกับภาคีเครือข่ายภายนอก โดยเฉพาะ ผู้รับบริการและผู้มีส่วนได้ส่วนเสีย ให้เกิดความร่วมมือเป็นผู้เฝ้าระวัง การแจ้งเบาะแส และรณรงค์สร้างความรู้ ความเข้าใจในภารกิจหน้าที่ วิธีการดำเนินงานของหน่วยงาน ซึ่งเน้นการปลอดการทุจริตเพื่อให้เกิดพลังเข้มแข็ง ช่วยป้องกันการทุจริตและประพฤติมิชอบ

 ๓.๕ ให้หัวหน้าหน่วยงานทำหน้าที่กำกับ ดูแล และประเมนผลการมีส่วนร่วมของประชาชนหรือผู้มีส่วนได้ส่วนเสีย และรายงานผลการดำเนินงานต่อนายกองค์การบริหารส่วนตำบลลุโบะบายะ อย่างน้อยปีละ ๒ ครั้ง

-๓-

 ประกาศฉบับนี้ กำหนดขึ้นเพื่อเป็นแนวทางให้ประชาชนหรือผู้มีส่วนได้ส่วนเสียเข้ามามีส่วนร่วมในการบริหารราชกาการขององค์การบริหารส่วนตำบลลุโบะบายะ ตามการประเมินคุณธรรมและความโปร่งใสในการดำเนินงานของหน่วยงาน (Integrity and Transparency Assessment – ITA) สำหรับการมีส่วนร่วมของภาคประชาชน หรือผู้มีส่วนได้ส่วนเสียที่มีระเบียบ กฎหมาย หรือแนวทางปฏิบัติใด ๆ ไว้เป็นการเฉพาะให้ดำเนินการให้เป็นไปตามที่ระเบียบหรือกฎหมายนั้นกำหนด ดังนั้น เห็นควรเผยแพร่ประกาศดังกล่าวเพื่อประชาชนทราบโดยทั่วไป

 จึงประกาศให้ทราบโดยทั่วกัน

ประกาศ ณ วันที่ ๑๗ เดือนมิถุนายน พ.ศ. ๒๕๖๒

 อาหามะบาสอรี ดือเระ

 ( นายอาหามะบาสอรี ดือเระ )

 นายกองค์การบริหารส่วนตำบลลุโบะบายะ